28.2.2023
RO
Jurnalul Oficial al Uniunii Europene
C 75/161
1.16.
CESE își exprimă îngrijorarea că, în general, reglementările naționale permit utilizarea deșeurilor contaminate sub drumuri (contaminate cu gudron vechi, PCB, PCP, azbest, vată minerală veche până la un anumit procent) sau că acestea sunt plasate în depozite speciale de deșeuri.
Deșeurile din construcții și demolări reprezintă peste o treime din totalul deșeurilor generate în UE (2).
Există unele zone în care se înregistrează diferite îngrijorări contradictorii, de exemplu, în cazul în care terenul de fundație aferent construcției de drumuri și altor infrastructuri nu este utilizat ca depozit mare pentru deșeurile de construcții.
1.17.
CESE își exprimă îngrijorarea că pregătirea pentru reutilizare, refabricare și reciclare necesită proiectare, facilitând separarea componentelor și a materialelor în faza de reciclare și evitând materialele mixte sau complexe și că toate acestea îi vor expune în mod masiv pe lucrători la aceste substanțe.
EU-OSHA încurajează întreprinderile care au propus soluții inovatoare la astfel de probleme, de exemplu, „eliminarea solvenților periculoși din analiza materialelor recuperate în sectorul construcțiilor și al reparațiilor drumurilor”.
Din acest motiv, CESE consideră că aceste aspecte esențiale pentru securitatea și sănătatea în muncă trebuie luate în considerare în noul regulament.
CESE consideră că acesta trebuie să asigure nu numai locuri de muncă și progres economic, ci și să aducă îmbunătățiri socioeconomice și de mediu pe baza principiilor responsabilității sociale a întreprinderilor (RSI) și a regulamentului relevant.
1.18.
CESE consideră că propunerea trebuie revizuită semnificativ pentru a-și atinge obiectivele principale.
2.
Observații generale 2.1.
Raportul Comisiei din 2016 privind punerea în aplicare a CPR a identificat anumite deficiențe în ceea ce privește punerea sa în aplicare.
Evaluarea CPR, avizele platformei REFIT și feedbackul din partea statelor membre și a părților interesate au evidențiat în mod clar deficiențele cadrului, care împiedică funcționarea pieței unice pentru produsele pentru construcții și, prin urmare, aceasta nu reușește să atingă obiectivele CPR.
2.2.
Comunicarea privind Pactul verde european (3), Planul de acțiune privind economia circulară și Comunicarea privind valul de renovări (4) au evidențiat rolul CPR în cadrul eforturilor depuse în direcția unor clădiri și renovări eficiente din punct de vedere energetic și din punctul de vedere al utilizării resurselor, precum și în abordarea sustenabilității produselor pentru construcții și a tranziției către o economie circulară.
Propunerea de revizuire a Directivei europene privind performanța energetică a clădirilor (5) a subliniat importanța emisiilor de GES pe durata ciclului de viață ale clădirilor și ale materialelor de construcții pentru calcularea potențialului de încălzire globală al clădirilor noi începând din 2030.
2.3.
Strategia UE pentru păduri și Comunicarea privind ciclurile durabile ale carbonului (6) au anunțat, în contextul revizuirii Regulamentului privind produsele pentru construcții, elaborarea unei metodologii și a unui standard robust și transparent pentru cuantificarea beneficiilor pentru climă ale produselor pentru construcții și ale captării și utilizării dioxidului de carbon.
2.4.
Atât Parlamentul European, cât și Consiliul au solicitat acțiuni de promovare a circularității produselor pentru construcții, de eliminare a barierelor de pe piața unică pentru produsele pentru construcții și de contribuție la obiectivele Pactului verde european și ale Planului de acțiune privind economia circulară.
2.5.
Cele două obiective generale ale revizuirii CPR sunt (1) de a realiza o piață unică funcțională pentru produsele pentru construcții și (2) de a contribui la obiectivele tranziției verzi și ale tranziției digitale, în special în vederea realizării unei piețe moderne, competitive și eficiente din punctul de vedere al utilizării resurselor.
2.6.
CPR limitează în mod semnificativ posibilitățile sectorului de a declara, în mod coerent și armonizat, performanța produselor sale și de a diferenția produsele în ceea ce privește performanțele în materie de climă, mediu și sustenabilitate.
De asemenea, regulamentul limitează în mod semnificativ posibilitățile statelor membre de a stabili cerințe naționale pentru clădiri sau de a include în achizițiile publice criterii privind obiectivele de sustenabilitate, fără a pune în pericol funcționarea pieței unice.
(2) (3) (4) (5) (6)
https://environment.ec.europa.eu/topics/waste-and-recycling/construction-and-demolition-waste_ro COM(2019) 640 final.
COM(2020) 662 final.
COM(2021) 802 final.
COM(2021) 800 final.